b'\n_START_ARTICLE_\nOtto Kruusement\n_START_PARAGRAPH_\nOtto Kruusement (24. november 1886 Ravila vald, Harjumaa \xe2\x80\x93 25. veebruar 1940 Kose) oli eesti kaupmees._NEWLINE_Ta osales allohvitserina Esimeses maailmas\xc3\xb5jas, oli Ravila vallavanem ja vallavolinik. 1919. aastal avas ta Kose alevikus talurahvatarvete kaupluse ja 1932. aastal Voose k\xc3\xbclas teise kaupluse._NEWLINE_Ta oli Kose Haridusseltsi asutajaliige (1907), esimees ja auliige, Kaitseliidu Kose malevkonna juhatuse liige, Kose vabatahtliku tulet\xc3\xb5rje \xc3\xbchingu asutajaliige (1926) ja esimees, hiljem Ravila valla vabatahtliku tulet\xc3\xb5rje \xc3\xbchingu juhatuse abiesimees, alates 1926 Kose \xc3\x9chispanga n\xc3\xb5ukogu liige ja alates 1933 juhatuse esimees, Ravila Kartulikasvatajate \xc3\x9chingu asutajaliige, alates 1937 Eesti Kaupmeeste Majanduskeskuse juhatuse abiesimees.'